tomron87/hebrew-wikipedia-sentences-corpus huggingface dataset:
האלבום הוקלט בעת הופעתה האחרונה של הלהקה במסגרת סיבוב ההופעות שערכה לקידום Hot Space, אלבום האולפן העשירי שהוציאה לאור.
שני שירים נוספים מתוך ההופעה שהופיעו בהוצאה נוספת של הלהקה הם "Calling All Girls" ו-"Action This Day" שהופיעו במהדורת יוניברסל מיוזיק גרופ של Hot Space משנת 2011.
רשימת השירים המלאה מתוך ההופעה
פרדי מרקיורי – זמרה, פסנתר, גיטרת קצב
בריאן מיי – גיטרה מובילה, קולות רקע, פסנתר
ג'ון דיקון – בס, קולות רקע, גיטרת קצב
פרד מנדל – קלידים, פסנתר
כל השירים המופיעים באלבום הם גרסאות כיסוי לקווין, אלא אם צוין אחרת.
בריאן מיי – גיטרה מובילה, קולות רקע, זמרה
רוג'ר טיילור – תופים, כלי הקשה, קולות רקע, זמרה
ספייק אדני – קלידים, קולות רקע
ניל פיירקלאו – בס, קולות רקע
רופוס טייגר טיילור – כלי הקשה, תופים, קולות רקע
Lives Outgrown הוא אלבום האולפן הראשון של בת' גיבונס כאמנית סולו, שיצא לאור ב-17 במאי 2024 דרך חברת התקליטים Domino.
האלבום הופק על ידי גיבונס בשיתוף ג'יימס פורד ולי האריס, והוא כולל שילוב ייחודי של סגנון פופ קאמרי בסגנון בארוק ומילים אישיות הנוגעות בנושאים כמו אימהות, חרדה, גיל המעבר ומוות.
עבודת הכתיבה על האלבום נמשכה מעל לעשור, וגיבונס ציינה כי הוא נכתב בהשראת התמודדויות אישיות, כולל אובדן של חברים ובני משפחה בשנים האחרונות.
לדבריה, האלבום משקף תקופות שבהן "החיים נראו חסרי תקווה".
הוא עוסק בשאלות על פרידה והתחדשות, ומשקף תהליכים רגשיים עמוקים של התבגרות והתמודדות עם שינויים בלתי נמנעים בחיים.
Lives Outgrown התקבל בחום על ידי מבקרי המוזיקה, וקיבל ציון ממוצע של 88 מתוך 100 באתר Metacritic, המסווג אותו כ"עילוי ביקורתי".
המבקרים שיבחו את היושרה האמנותית של גיבונס, הרגש העמוק והמורכב שמובע באלבום, ואת ההפקה המוזיקלית המוקפדת.
Uncut תיארו את האלבום כ"יצירה אינטימית ואישית, שמביאה גוון חדש לעבודות הקודמות של גיבונס".
מגזין מוג'ו שיבח את היופי שבאלבום, והדגיש כי למרות התכנים הכבדים, יש בו רכות שמרגשת את המאזין.
באתר פיצ'פורק, בן קרדיו ציין כי "הבחירות האמנותיות הלא-שגרתיות באלבום מעידות על אומץ ושפה ייחודית, שממשיכה לרגש עם קול ותובנות ליריות עמוקות".
האלבום היה מועמד לפרס מרקיורי היוקרתי לשנת 2024, וזכה להיכלל ברשימות "האלבומים הטובים ביותר של השנה" ואף הוכתר כאלבום הטוב ביותר לשנת 2024 על ידי מגזין טיים.
ארגון/כתב עתשם הרשימהמיקוםמקורטיים10 האלבומים הטובים ביותר של 2024Obscure Sound האלבומים הטובים ביותר של 20245
"Livin' on a Prayer" (בעברית: "חיים על תפילה") הוא שיר של להקת הרוק האמריקאית בון ג'ובי מתוך אלבום האולפן השלישי של הלהקה Slippery When Wet.
השיר נכתב על ידי ג'ון בון ג'ובי, ריצ'י סמבורה ודזמונד צ'יילד.
לאחר שיצא כסינגל בסוף 1986 השיר זכה להשמעות רבות בתחנות רדיו של מוזיקת רוק ופופ, והקליפ שלו הופיע רבות ב־MTV.
דבר זה תרם להצלחת השיר, שהיה לשיר הראשון של הלהקה שהגיע למקום הראשון במצעד המיינסטרים רוק של הבילבורד, ולשיר השני ברציפות של הלהקה שהגיע למקום הראשון במצעד הבילבורד הוט 100.
השיר נחשב לשיר חותם של הלהקה; הוא הגיע לראש הרשימות של מעריצים והופיע מחדש במצעדים ברחבי העולם עשרות שנים לאחר צאתו.
בשנת 2013, השיר זכה למעמד של פלטינה משולשת, לאחר שעבר את הרף של למעלה מ-3 מיליון הורדות דיגיטליות, ולמעלה מ-13 מיליון מכירות בסך הכל, מה שהפך אותו לאחד מהסינגלים הנמכרים ביותר בכל הזמנים.
נכון לדצמבר 2024, מונה הצפיות של הקליפ של השיר עומד על למעלה ממיליארד ורבע צפיות.
התווים לשיר הם במפתח מי מינור.
הקצב הוא של "רוק מתון", כ-122 פעימות לדקה.
המפתח בפזמון האחרון מווסת לסול מינור.
בתחילה סולן הלהקה, ג'ון בון ג'ובי, לא אהב את ההקלטה המקורית של השיר, שהופיעה כרצועה נסתרת באלבום האוסף 100,000,000 Bon Jovi Fans Can't Be Wrong.
לאחר שהגיטריסט הראשי של הלהקה, ריצ'י סמבורה, שיכנע אותו כי השיר טוב, הם עיבדו אותו מחדש עם ריף בס מחודש (שהוקלט על ידי יו מקדונלד ללא קרדיט ), עם סגנון שונה של תופים ועם שימוש באפקט Talk box, על מנת לכלול אותו באלבום Slippery When Wet.
לאחר צאתו, השיר הגיע למקום הראשון במצעד ה־Mainstream Rock Tracks של הבילבורד, שם שהה במשך שבועיים, מ-31 בינואר ועד 14 בפברואר 1987, וכן שהה ארבעה שבועות במקום הראשון במצעד בילבורד הוט 100, מ-14 בפברואר עד 14 במרץ.
בנוסף, השיר הגיע למקום הרביעי במצעד הסינגלים הבריטי.
בגרסת האלבום של השיר השיר מתחיל להסתיים (באפקט fades out) בדקה ה-4:10. עם זאת, בגרסה שבמשחק הווידאו גיטאר הירו השיר מופיע עם גרסת הסיום המקורית של האולפן, בה הלהקה חוזרת לריף האינטרו ומסיימת עם סולו בוקס בוקס.
גרסה זו מסתיימת בדקה ה-4:53.
לאחר פיגועי 11 בספטמבר, שבהם ניו ג'רזי הייתה המדינה השנייה שנפגעה הכי קשה אחרי ניו יורק, לאחר שספגה מאות נפגעים בקרב עובדי מרכז הסחר העולמי ובקרב כוחות ההצלה, הלהקה ביצעה גרסה אקוסטית של השיר.
בשנת 2022 מייק רינו, סולן להקת Loverboy, טען למגזין Lodwire כי נעשה בשיר שימוש בקולות ליווי שהקליט.
במגזין בילבורד נכתב על השיר כי: "מטאל שרירי פוגש מציאות עגומה וקשוחה, עם רוקר קשוח ומצלצל".
במגזין קאש בוקס נכתב כי "פזמון מוצק וגיטרה מצלצלת מדגישים את השירה העוצמתית של ג'ון בון ג'ובי."
בשנת 2006 מצביעים דירגו את השיר, בדירוג מקוון של הערוץ VH1, במקום הראשון ברשימת 100 השירים הגדולים של שנות ה-80. ערוץ המוזיקה האוסטרלי MAX מיקם את השיר במקום ה-18 בדירוג מ-2008 של "100 שירי הרוק המובילים".
בשנת 2009 השיר חזר למצעדים בבריטניה, והגיע למקום הראשון במצעד הרוק הבריטי.
בשנת 2010 השיר נבחר לביצוע בשידור חי של הלהקה במסגרת הטקס ה-52 של פרסי הגראמי, בהצבעה מקוונת באתר Grammy.com, יחד עם השירים "Always" ו-"It's My Life".
השיר הופיע ברשימת Hot 100 50th Anniversary של שירי הרוק של הבילבורד במקום ה-46 בשירים הגדולים בכל הזמנים.
המגזינים Louder Sound ובילבורד דירגו את השיר במקום הרביעי והשני, בהתאמה, ברשימת 10 השירים הגדולים של בון ג'ובי.
בשנת 2021 המגזין רולינג סטון דירג את השיר במקום 457 ברשימה המעודכנת של 500 השירים הגדולים בכל הזמנים.
בשנת 2017 דייב פאוברט מהמגזין ShortList כתב כי השיר מכיל את "אחד משינויי המפתח הגדולים ביותר בתולדות המוזיקה".
בנובמבר 2013 השיר חזר למצעד הבילבורד הוט 100, כשהגיע למקום ה-25 בעקבות סרטון ויראלי.
מילות השיר מתארות שתי דמויות, טומי וג'ינה, זוג ממעמד הפועלים שנאבק להמשיך להישאר יחד.
טומי מאבד את עבודתו בזמן שג'ינה עובדת כמלצרית במסעדה.
קו העלילה מתבסס באופן רופף על אירועים מהחיים האמיתיים של כותב השירים דזמונד צ'יילד משנות ה-70. לפני שהפכו לאמנים וכותבי שירים מצליחים, דזמונד צ'יילד וחברתו, הזמרת-יוצרת מריה וידאל, חיו יחד.
גם לאחר שהתחילו את הקריירה המוזיקלית שלהם הם המשיכו בעבודותיהם הקודמות: צ'יילד היה נהג מונית בניו יורק, בעוד וידאל עבדה כמלצרית בדיינר בשם "Once Upon A Stove", בדומה לג'ינה בשיר.
השם שניתן לה בשיר היה בהשראת העובדה שהבעלים והעובדים של הדינר כינו את וידאל "ג'ינה" בשל הדמיון הפיזי שלה לשחקנית והצלמת האיטלקית ג'ינה לולובריגידה.
"השיר עוסק בדרך שבה שני צעירים - טומי וג'ינה - מתמודדים עם מאבקי החיים", ציין בון ג'ובי, "ואיך הם עוברים את הזמנים הקשים עם האהבה והשאיפות שלהם...
טומי וג'ינה אינם אנשים ספציפיים, אלא הם מייצגים אורח חיים".
השמות טומי וג'ינה מופיעים גם בסינגל "It's My Life" של הלהקה משנת 2000.
בראיון משנת 2002 בון ג'ובי אמר שהוא כתב את השיר כתגובה לתקופת הנשיאות של הנשיא רייגן, והוסיף: "כלכלת חלחול היא גורם שממש מעורר השראה לכתיבת שירים".
במאי 2013 השיר הוצג בקטע בתוכנית הלילה עם ג'יי לנו בה הוצגו בעל ואשתו בתחנת דלק כשלפתע הציעו להם מילוי של הדלק בחינם תמורת שירת שיר.
הבעל, וויל סימס השני, קיבל את ההצעה ובחר לשיר את Livin' on a Prayer.
לאחר פרסום התוכנית הסרטון עם הקטע הזה הפך לויראלי, מה שגרם לג'ון בון ג'ובי לפרסם בהמשך סרטון, בה הודה באופן אישי לזוג על כך "שהיה כל כך כיפי" עם השיר של הלהקה.
"Living' in the Sunlight, Lovin' in the Moonlight" הוא שיר פופולרי שנכתב על ידי אל שרמן ואל לואיס עבור סרט משנת 1930 בשם "The Big Pond", בכיכובו של מוריס שבלייה, שהפך את השיר למפורסם.
בשנת 1930, בינג קרוסבי ותזמורת פול ויטמן הקליטו קאבר פופולרי לשיר זה, אשר הגיע למקום ה-16 במצעדי הזמנים.
ברני קומינס ותזמורתו גם זכו להצלחה עם השיר בשנת 1930, כאשר הגיעו למקום ה-20 במצעדים.
אל באולי הקליט את השיר יחד עם לס אלן באותה שנה.
גרסת קאבר בריטית נוספת הוקלטה על ידי אחי הזוג בוב ואלף פירסון.
באפריל 1968, טייני טים ביצע גרסת כיסוי חיה בתוכנית "The Tonight Show Starring Johnny Carson", והקליט את השיר באלבום שלו God Bless Tiny Tim.
ביצועו של טייני טים, שבו שר עם יוקולילי, שימש מאוחר יותר והפך לפופולרי מחדש בפרק "דרוש עובד" אשר היה פרק הפיילוט של סדרת האנימציה בובספוג מכנסמרובע, ששודר בעונתו הראשונה בשנת 1999. בינואר 2008, המתמודדת בסדרת התחרות אמריקן איידול בעונה השביעית, סארה וויטאקר, ביצעה את השיר באודישן שלה.
חברת Valve שקלה להשתמש בגרסתו של טייני טים בטריילר "Meet the Pyro" של המשחק "Team Fortress 2", אך בסופו של דבר בחרה בשיר "Do You Believe in Magic" של להקת The Lovin' Spoonful.
גרסתו של טייני טים לשיר שימשה גם בפרק 17 בעונה השלישית של סדרת הטלוויזיה "ללא מילים", בפרק שכותרתו "S-p-Special B-Boy T-i-Time" משנת 2019.
Living in the Material World (מאנגלית: "חי בעולם החומרני") הוא אלבום האולפן הרביעי של המוזיקאי האנגלי ג'ורג' האריסון.
את האלבום הוציאה לאור חברת אפל רקורדס.
האלבום קיבל תואר של אלבום זהב מטעם איגוד תעשיית ההקלטות האמריקאי יומיים לאחר יציאתו.
הוא גם הגיע לראש מצעדי האלבומים בקנדה ובאוסטרליה ולמקום השני ב.
האלבום בלט בזכות התוכן הלירי הבלתי מתפשר של שיריו, המשקף את מאבקו של האריסון להארה רוחנית כנגד מעמדו ככוכב רוק.
בניגוד ל-All Things Must Pass, האריסון צמצם את ההפקה עבור האלבום, תוך שימוש בקבוצת ליבה של מוזיקאים, שכללה את ניקי הופקינס, קלאוס פורמן, רינגו סטאר, זקיר חוסיין ועוד.
עם יציאתו לאור תיאר אותו מגזין "רולינג סטון" כ"קלאסיקת פופ" וכיצירה ש"עומדת בפני עצמה כמאמר אמונה, מופלאה בזוהרה".
כיום רואים מבקרי המוזיקה באלבום כיורש ראוי ל-All Things Must Pass, גם אם הוא לא מתשווה לו בהכרח.
חברת EMI הוציאה מחדש את האלבום בשנת 2006, בגרסה מחודשת הכוללת רצועות בונוס, וכן הוציאה סט CD/DVD במהדורת דלוקס שכללה קטעי סרטים של ארבעה שירים.
מהדורה חדשה, שעברה רמיקס והרחבה, יצאה בשנת 2024 לציון 50 שנה ליציאתו.
Live in Japan הוא אלבום הופעה של המוזיקאי האנגלי ג'ורג' האריסון.
זהו אלבום ההופעה השני של האריסון (אחרי The Concert for Bangladesh).
בשנת 1991, שנה לאחר יציאת אלבומה השני של להקת הטרוולינג וילבריס (בה האריסון היה חבר), שוכנע האריסון על ידי חברו הקרוב אריק קלפטון לצאת איתו לסיבוב הופעות ביפן.
אף על פי שהאריסון זכר את סיבוב ההופעות שלו באמריקה הצפונית בשנת 1974, שלא נחל הצלחה, הופיע האריסון בסדרת הופעות שזכו להצלחה רבה בדצמבר 1991, בהן הופיעו גם קטעים קצרים משיריו של קלפטון.
החוויה התגלתה כמהנה עבור האריסון, שרשימת השירים שלו בהופעות כללה מגוון משיריו מתקופת הביטלס לצד שירים מקריירת הסולו שלו.
זה היה סיבוב ההופעות האחרון שלו לפני מותו, אם כי תכנן סיבובי הופעות נוספים.
Living Lchaim היא רשת פודקאסטים יהודית-אורתודוקסית באנגלית כולל ערוץ יוטיוב פופולרי, המתמקדת בתוכן מעורר השראה על חיים יהודיים, כסף, פוליטיקה, זוגיות, בריאות נפשית, יזמות וערכי תורה בעולם המודרני.
נכון לנובמבר 2025, ערוץ היוטיוב הוא הגדול ביותר בקרב הקהילה היהודית-אורתודוקסית בעולם, עם כ-1.68 מיליון מנויים ומעל מיליארד צפיות.
הרשת הוקמה על ידי יעקב לנגר, יהודי חרדי מפלטבוש, ברוקלין, ניו יורק.
ערוץ היוטיוב הרשמי החל לפעול ב-15 באפריל 2017 והתפתח במהירות לרשת תוכן גדולה.
נכון לנובמבר 2025, ערוץ היוטיוב של Living Lchaim מונה מעל 1.5 מיליון מנויים ומיליארד צפיות מצטברות, והוא נחשב לערוץ היוטיוב הגדול ביותר הפונה לקהילה היהדית-אורתודוקסית.
השם "Living Lchaim" מבוסס על הברכה היהודית המסורתית "לחיים", ומשקף את המטרה: לעזור לאנשים לחיות חיים יהודיים מאושרים ומשמעותיים יותר.
Inspiration for the Nation – פודקאסט בהגשת יעקב לנגר, הכולל ראיונות עם דמויות מעוררות השראה מהעולם היהודי.
Kosher Money – בהגשת אלי לנגר, מתמקד בנושאי כספים בהלכה ובחיים החרדיים.
Chat with Lchaim – תוכנית נוספת ברשת.
תוכניות נוספות כוללות שיתופי פעולה עם מרצים כמו אלישבע ליס (בריאות נפשית), צ'רלין אמינוף ועוד.
התוכניות משלבות סיפורים אישיים, עצות מעשיות והומור, ומטרתן להפוך נושאים מורכבים לנגישים לקהל חרדי.
Load הוא אלבום אולפן השישי של להקת המטאל האמריקאית מטאליקה, אשר יצא ב-3 ביוני 1996.
מבחינת הסגנון המוזיקלי, Load מהווה הקצנה של האלבום השחור מבחינת התרחקות מהסגנון המקורי של הלהקה ומעבר לסגנון מתון ופופולרי יחסית.
אחד המאפיינים הבולטים באלבום הוא שהוא מכיל לא פחות משלושה שירים שקטים ורגועים: "Hero of the Day" ("גיבור היום"), "Bleeding Me" ("אני המדמם") והמפורסם מכולם: "Mama Said" ("אמא אמרה").
מבחינת התוכן, Mama Said דומה מאוד ל-"Dyers Eve" מ- ...And Justice for All, כיוון שגם הוא מהווה ביקורת נוקבת על אמו של הדובר.
אך בניגוד ל-Dyers Eve, המאופיין בנגינה טכנית, מהירה ואגרסיבית, Mama Said הוא שיר אקוסטי, מלודי ובעל מנגינה עדינה ומלאת רגש.
שיר מפורסם נוסף מ-Load הוא השיר הקצבי "Ain't My Bitch", המאופיין במנגינה שמחה וקליטה.
Load הוא האלבום הארוך ביותר של מטאליקה, אם כי אורכם של השירים הוא קצר יחסית לאלבומים הקודמים.
יוצא דופן מבחינה זו הוא השיר האחרון באלבום The Outlaw Torn שהוא אחד השירים הארוכים ביותר של הלהקה יחד עם ...And Justice for All ו-To Live Is To Die מהאלבום ...And Justice for All ו-Suicide & Redemption מהאלבום Death Magnetic.
השיר The Outlaw Torn קוּצָר בכדקה מסיבות טכניות, אך הוא מופיע בגרסה מלאה בסינגל The Memory Remains ואורכו בגרסה זו מגיע ל-10 דקות ו-46 שניות, מה שהופך אותו לשיר הארוך ביותר של מטאליקה.
בנוסף לכך, Load הוא האלבום הראשון שהוקלט בחצי טון נמוך יותר.
את היצירה שעל העטיפה צילם האמן השנוי במחלוקת אנדרה סרנה וקרא "זרע ודם 3", על שם המרכיבים המצולמים בתמונה, אם כי הספרה שלוש סופחה באופן שרירותי.
האומן לא עיצב את העטיפה בשביל מטאליקה אלא התמונה המקורית נקנתה על ידי קירק האמט, גיטריסט הלהקה, בסן פרנסיסקו והוא קבע כי היא תתאים לעטיפת האלבום.
על אף שהאלבום מכר מיליוני עותקים, הוא נכשל יחסית לקודמיו.
הסיבה העיקרית היא שינוי באופייה של הלהקה.
חברי הלהקה שינו את תדמיתם הקשוחה המקורית, כאשר בחרו להיפרד משיערם הארוך אשר ליווה אותם מתחילת דרכם.
(יש לציין שג'ייסון ניוסטד גילח את ראשו עוד בשנת 1993 ולג'יימס הטפילד הייתה תספורת מאלט לפני שהסתפר ב-1996).
בנוסף, שינוי מהותי בסגנון המוזיקלי באלבום על מנת לפנות ל"מיינסטרים" המוזיקלי, נתפס בעיני רבים מן המעריצים כאקט של זניחת המעריצים לטובת מסחור ופנייה לקהל חדש וגדול יותר.
זאת בניגוד לאלבום השחור אשר גם הוא התקרב יותר אל המיינסטרים המוזיקלי ונטה יותר לכיוון ההבי מטאל הקלאסי ולהארד רוק אך למרות זאת זכה לביקורות חיוביות מהמעריצים מאחר שסגנונות אלו שימשו באלבום בתור פן מוזיקלי חדש והלהקה לא זנחה את מאפייניה הבסיסיים.
בניגוד לזאת באלבום load ניסתה הלהקה להיראות לגמרי בתור להקת הארד רוק מודרנית ולכן בוקרה על כך.
הפרדוקס הוא, שדווקא שאיפתה של הלהקה להתחבב על ההמונים גרמה לכישלונה המסחרי, בעוד שה"שחייה נגד הזרם" בתחילת דרכה גרמה להצלחה מסחרית גדולה.
ג'יימס הטפילד – גיטרה ושירה
Loaded הוא אלבומה הרביעי של להקת הוולווט אנדרגראונד.
הוא יצא בספטמבר 1970, חודש לאחר עזיבתו של לו ריד את הלהקה.
שם האלבום נוצר כתגובה לדרישתה של חברת התקליטים אטלנטיק ל"אלבום עמוס (Loaded) בלהיטים" ולהתרחקות נוספת מהסגנון הפרוע ומשירי הסקס והסמים של אלבום הבכורה.
ריד חיבר את כל שירי האלבום ולאחר יציאתו התלונן על עריכתו ועריכת סדר השירים מחדש בניגוד להסכמתו, כולל הסרת בית שלם מן השיר "Sweet Jane".
האלבום כולל שניים משיריה הידועים והמצליחים ביותר של הלהקה, "Sweet Jane" ו-"Rock and Roll" (שריד המשיך לבצע בהופעות עוד שנים רבות) והוא הפך לאלבומה הראשון של הוולווט אנדרגראונד שזכה להצלחה בולטת בתחנות הרדיו.
הסולן הבא של הלהקה, דאג יול, שר כסולן מוביל בארבעה שירים בעידודו של ריד, ביניהם ב-"New Age" שהוא הומאז' סרקסטי לשחקנית הקולנוע קים נובאק.
המתופפת מורין טאקר הייתה בהיריון בעת הקלטת האלבום והיא הוחלפה בידי בילי יול, אחיו הצעיר של דאג יול.
Lodger (דייר) הוא אלבום אולפן של הזמר דייוויד בואי.
זהו האלבום האחרון בטרילוגיית האלבומים שהוקלטו בהשפעת העיר ברלין ושהוקלטו עם בריאן אינו.
החומרים שהוקלטו לטרילוגיה נחשבים לניסיוניים, אם כי באלבום זה, החומר קליט ונגיש יותר משני חלקיה הראשונים של הטרילוגיה.
על אף שהאלבום לא זכה להצלחה גדולה בזמנו, נחשב הוא לאחד מאלבומיו הלא מוערכים וכיום נחשב לאחד מהטובים שהקליט בואי במהלך הקריירה המוזיקלית שלו.
Lodger הוקלט ברובו במהלך מסע ההופעות העולמי שערך בואי בשנת 1978 יחד עם בריאן אינו וקבוצת הנגנים שניגנה גם באלבומי הטרילוגיה.
במסע זה החליף את הגיטריסט רוברט פריפ, בחברו לעתיד של פריפ להרכב הבא של להקת קינג קרימזון מ-1981 - אדריאן בילו שניגן עד אותה העת במסע ההופעות של פרנק זאפה.
עבודתו של בילו באלבום נחשבת לעבודה הניסיונית ביותר שהוקלטה ליצירה זו.
בשונה משני חלקיה הראשונים של הטרילוגיה, בהם מחצית משירי האלבום היו קטעים אינסטרומנטליים, הרי שב-Lodger הוזנח הרעיון ביוזמתו של בואי שהוסיף מילים לשירים שהולחנו.
האלבום מחולק למעשה לשני חלקים: חלקו הראשון מתאפיין בשירים המושפעים מסגנונות ממוזיקת העולם (ובכך מהווים המשך ישיר לקטע הסוגר את האלבום Heroes - ""The Secret Life of Arabia", וחלקו השני של האלבום מתאפיין בשירים בעלי אופי מערבי יותר.
השיר "Red Sails" מתאפיין בצליל אמביינט תעשייתי שהושפע מהרכב מוזיקלי גרמני בשם Neu!.
השיר "Boys Keep Swinging" היה הסינגל הראשון שיצא לאלבום (הגיע למקום 7 במצעדים) ולווה בקליפ פרובוקטיבי בו נראה בואי בבגדי נשים.
השיר מתאפיין בצליל בסגנון הפאנק.
בשיר זה נעשה ניסיון של חילופי תפקידים ונגן הגיטרה קרלוס אלומר ניגן על התופים בעוד נגן התופים דניס דייוויס ניגן בבס.
לשיר זה ישנם אותם אקורדים בדיוק, רק בסדר שונה, כמו לשיר אחר באלבום "Fantastic Voyage" (שזה האחרון זכה לגרסה עברית בשנת 2004 על ידי הזמר נועם רותם).
את עטיפת האלבום עיצב אמן הפופ הבריטי דרק בושיר.
העטיפה מציגה משני צידי האלבום את כל גופו של בואי, כשהוא נראה כקורבן של תאונה כשאפו שבור.
בפנים האלבום ניכללו אזכורים לציורו של אנדראה מנטניה בו מוצגת גופתו של ישו, וצילום גופתו של המהפכן והמנהיג הקובני ארנסטו צ'ה גווארה.
צילומים אלו לא ניכללו במהדורת האלבום שיצאה בשנת 1991.
Lodger זכה לביקורות חלשות בקרב מבקרי המוזיקה עם יציאתו.
מבקר המוזיקה של המגזין רולינג סטון כתב: זוהי עבודתו החלשה ביותר...
ונראה כי נועד להעביר את הזמן".
האלבום הגיע למקום ה-4 במצעדי המכירות בבריטניה, ולמקום ה-20 בארצות הברית.
לאחר הוצאת האלבום, טענו מבקרי המוזיקה של המגזין NME כי Lodger יזדקק לזמן כדי שערכו יוערך נכונה, ובעקבות כך הוא עתיד להחשב לאחד מאלבומיו המורכבים והמוערכים של בואי.
בשנת 1991 יצאה מהדורה של האלבום בליווי שני קטעי בונוס:
I Pray, Olé - הוקלט בשנת 1979 וייצא לראשונה במהדורה זו.
דייוויד בואי – קולות, פסנתר, גיטרה, סינתיסייזר
קרלוס אלומר – גיטרה, פסנתר
ג'ורג' מארי] – גיטרה בס
דניס דייוויס – תופים, כלי הקשה
טוני ויסקונטי - קולות, גיטרה, מנדולינה, בס
אדריאן בילו - גיטרה, מנדולינה
סימון האוס - כינור, מנדולינה
בריאן אינו - קלידים, כלי הקשה
LoadRunner היא תוכנה לבדיקות עומס המדמה התחברות של משתמשים רבים למערכת.
התוכנה יכולה לבצע בדיקות גם על יישומים וגם על אתרים עם רמות קושי שונות בעזרת חיבור משתמשים וירטואליים המבצעים תסריטים שונים (פעולות), בתרחישים שונים.
התוכנה פותחה במקור על ידי חברת מרקורי, חברה ישראלית שהוקמה בשנת 1989. פיתוח התוכנה החל באמצע שנות ה-90 של המאה ה-20 כפתרון לבדיקות עומסים של אתרים ויישומים ברשת האינטרנט שהחלה להתפתח באותן השנים.
התוכנה זכתה להצלחה גדולה, והפכה לפתרון לבדיקות עומסים בעל נתח השוק הגדול ביותר בעולם.
בשנת 2000 הורחבו יכולות התוכנה כך שתוכל לתמוך גם בבדיקה של שרתי יישומים המריצים אפליקציות על רשת האינטרנט.
בשנת 2001 שילבה החברה את LoadRunner עם מוצר נוסף שלה - TestCenter כדי לאפשר לארגונים גדולים לנהל מספר רב של פרויקטים בו-זמניים לבדיקת עומס במיקומים גאוגרפיים שונים, וכדי לשלוט בכל היבטיהם, לרבות הקצאת משאבים ותזמון, ממיקום מרכזי שהגישה אליו מתבצעת דרך האינטרנט.
הפתרון מאפשר לארגונים להקים מעבדת בדיקה מרכזית עם אוסף של משאבי בדיקה משותפים.
בשנת 2002 החלה לתמוך ב-Citrix.
במאי 2006 נחתם הסכם הפצה עם חברת SAP.
בנובמבר 2006 נקנתה מרקורי על ידי חברת HP שהמשיכה לפתח ולמכור את התוכנה.
בספטמבר 2017 רכשה חברת מיקרו פוקוס הבריטית את חטיבת התוכנה של HP כולל מוצר ה-LoadRunner.
Controller - מאפשר את עריכת התרחישים (הכוללים תסריט בדיקה אחד או יותר), תזמון והרצה.
Analyzer - מבצע ניתוח תוצאות ההרצה של התסריטים שהורצו ומציג אותם בצורה גרפית.
לאחר התקנת ה-Agent, יוצרת התוכנה משתמשים וירטואליים דרכם מתבצעת הבדיקה.
Loeb Classical Library (לוֹבּ קלאסיקל לייבררי, בראשי תיבות LCL) הוא שמה של סדרת ספרים בהוצאת אוניברסיטת הרווארד, הכוללת תרגומים לאנגלית של יצירות מן הספרות היוונית והרומית.
הספרים ערוכים עמוד מקור (יווני או לטיני) מול עמוד תרגום.
הוגה הסדרה היה ג'יימס לוֹבּ (James Loeb).
עורכי הכרכים הראשונים היו פֵּייג' וקֶפּס (T.
הסדרה יצאה לאור על ידי William Heinemann and company בשנת 1919 כשכבר אז הוחל הנוהג הקיים עד היום ולפיו הטקסט היווני עטוף בכריכה ירוקה ואילו הטקסט הלטיני עטוף בכריכה אדומה.
מאז נוסף מספר רב מאוד של כותרים חדשים, ואילו התרגומים המוקדמים הוגהו פעמים אחדות.
בשנים האחרונות הדבר כלל הסרתה של צנזורה ספרותית מאת העורך שהייתה נהוגה בעבר, על פי רוב מדובר בהסתרתה של התייחסות הומוסקסואלית בטקסטים.
הרווחים מההוצאות ממשיכים לממן מלגות לסטודנטים לתארים מתקדמים באוניברסיטת הרווארד.
לוב קלאסיקל לייבררי אינה מיועדת למחקר רציני, מכיוון שיש בה מיעוט של הערות שוליים, היא גם אינה מיועדת לקורא הרגיל – יכולתם של המתרגמים לכתוב בצורה יפה ובשטף נפגמת תכופות בשל הצורך לשמור שתרגומם יהיה מדויק ככל האפשר ותואם למה שנכתב במקור.
"לוב קלאסיקל לייבררי", בה יש טקסט יווני או לטיני בצד אחד וטקסט אנגלי בצד שני, היא מתנה נפלאה...
ההוצאה של הסדרה היא הכרה בקיומו של החובב, ובמידה רבה היא נעשית בצורה הגונה...
לא נותנים מספיק את הדעת לקושי ביוונית, ייתכן שהדבר נובע בעיקר מפני שהסירנות המפתות אותנו למים המסוכנים הללו הן בדרך כלל מלומדים ששכחו...
אבל בשביל החובב הרגיל הם ממשיים מאוד וגדולים מאוד, ועלינו לשקול את הדברים על מנת להכיר בעובדה הזו ולהבין שלעולם לא נהיה עצמאיים בעזרת הלב שלנו.
הוצאת אוניברסיטת הרווארד לקחה על עצמה את הוצאת הסדרה בשנת 1989 ובשנים האחרונות יוצאים מחדש ארבעה או חמישה כרכים חדשים שעברו עריכה מחודשת מדי שנה.
בשנת 2001 הרווארד החלה להוציא סדרת ספרים שלישית בפורמט זהה.
The I Tatti Renaissance Library כוללת יצירות מופת מתקופת הרנסאנס בלטינית עם תרגום לאנגלית, צורת הכריכה דומה לזאת של "לוב קלאסיקל לייבררי", אך צבעה כחול.
Clay Sanskrit Library מעוצבת לפי המתכונת של "לוב קלאסיקל לייבררי".
Loesje (ההגייה בהולנדית מקורבת ללוּשֶה, לושייה) הוא ארגון בינלאומי למען חופש הביטוי.
הארגון נוסד בארנהם (הולנד) בשנת 1983. בשנת 1989 החל לפעול כארגון בינלאומי.
מטרתו לטפח יצירתיות, ביקורת חיובית, רעיונות וחשיבה בנוגע לאירועים אקטואליים, באמצעות ססמאות קצרות על גבי פוסטרים שעליהם חתומה הדמות הפיקטיבית Loesje (שם הולנדי).
בשנת 1986 הארגון השתתף בבחירות לפרלמנט הולנד, זכה בפחות מ-13 אלף קולות ולא קידם אף מושב.
מלבד פעילות הליבה של הכרזות, Loesje מבצע פרויקטים בינלאומיים בהם אנשים מכל רחבי העולם נפגשים וחולקים חוויות ולומדים אחד מהשני.
הארגון מנסה לעורר חופש עיתונות, יצירתיות ואזרחות פעילה באמצעות פרויקטים חדשניים יצירתיים, המאתגרים ומגרים את המשתתפים.
הפרויקטים, ככרזות, כוללים מגוון רחב של נושאים ומיקודים, אך הם מבוססים תמיד על ערכים הומניסטיים ויצירתיות.
Loesje פועל כיום בלמעלה מ-30 מדינות, בהן: איטליה, איסלנד, אסטוניה, ארגנטינה, ארמניה, ארצות הברית, בוסניה, בלגיה, גרמניה, דנמרק, הולנד, הונגריה, לטביה, ליטא, מקדוניה, מקסיקו, ניגריה, סלובניה, סרביה, פולין, פורטוגל, פינלנד, צרפת, קטלוניה, רומניה, רוסיה, שוודיה ושווייץ.
בספטמבר 2006 נרשמו באתר האינטרנט של הארגון כניסות מלמעלה מ-100 מדינות שונות.
מספר האנשים היוצרים את הפוסטרים ומפיצים אותם אינו ידוע בוודאות.
עם זאת, על-פי רישומי הארגון, ידוע כי כ-500 איש מקבלים את העלון החודשי שמפיץ הארגון בגרסה ההולנדית, וכ-200 נוספים מקבלים את הגרסה הבינלאומית.
בנוסף, על פי נתוני משרדי הארגון, העלון בגרסתו האינטרנטית נקרא בתפוצה של למעלה מ-1,000 איש.
כיום יושבים משרדי הארגון הראשיים בברלין (החל מספטמבר 2005), ומשם מפעיל הארגון את מגוון פעילויותיו ברחבי העולם.
ברשתות מחשבים, localhost (כלומר "מחשב זה") הוא כתובת ה-hostname הניתנת לממשק הרשת הפונה אל תוך הציוד עצמו (loopback device).
שם זה הוא גם סיומת אינטרנט שמורה שלא ניתן לרשום בה שם תחום נגיש באינטרנט.
ברשתות מחשבים מודרניות, ב-IPv4 הכתובת localhost מתורגמת לבלוק כתובות 127.0.0.1/8, או 1:: ב-IPv6.
"Locked Out of Heaven" (בעברית: "נעול מחוץ לגן עדן") הוא הסינגל הראשון מאלבומו השני של הזמר והיוצר האמריקאי ברונו מארס, "Unorthodox Jukebox".
הסינגל יצא ב-1 באוקטובר 2012. מארס כתב והפיק את השיר יחד עם צוות ההפקה שלו, הסמיזינגטונס.
להפקה היו שותפים גם מארק רונסון, ג'ף באסקר ואמיל הייני.
הסינגל זכה להצלחה ודורג בעשרת המקומות הראשונים ביותר מ-20 מצעדי שירים ברחבי העולם.
במצעד האמריקאי שהה הסינגל שישה שבועות במקום הראשון.
lncRNA הן מולקולות רנ"א שאורכן עולה על 200 בסיסים שאינן מקודדות לחלבון השייכות למשפחת ה-ncRNA.
גבול זה נקבע שרירותית כדי לשמש להפרדת lncRNA ממולקולות RNA קטנות (כמו microRNA, ו-siRNA) בשיטות הניקוי השונות.
מחקר שבוצע ב-2007 העלה כי בתאים אנושיים בהשוואה לתעתיקי mRNA היוצרים חלבונים, תעתיקי lncRNA משועתקים ברמה של פי 4 ויותר.
אולם פרויקט מקיף יותר בשם (FANTOM (Functional Annotation of Mammalian cDNA עשה שימוש בטכניקת ריצוף המובילה ליצירת ספריית cDNA זיהה כ-35,000~ תעתיקי lncRNA שבוטאו מכ-10,000~ לוקוסים (אתרים המכילים גן) ועברו מודיפיקציות בדומה לmRNA אך הן חסרות מסגרת קריאה.
כיום מספר זה של מולקולות אלו בתא מוערך כשמרני לאור מחקרים המראים כי מולקולות lncRNA בעלות מודיפקציות אלו מהוות רק כ-40% ממספרם האמיתי.
עם זאת קיים קושי גדול לכמת את מספרן של מולקולות lncRNA בתא או בספריות cDNA כיון שקשה לזהותן על פני תעתיקי mRNA.
למרות ההערכות כי קיימות בתאי יונקים עשרות אלפי תעתיקי lncRNA, קיימת סברה כי לרובן כלל אין פעילות.
לראשונה זוהו מולקולות lncRNA לאחר ריצוף ספריות cDNA בעכברים, לאחר שהתברר מהשוואה לספריית החלבונים כי רוב התעתיקים כלל אינם יוצרים חלבון.
לאור התפתחות שיטות הריצוף התברר כי כמות התעתיקים שאינם מתורגמים לחלבון גדולה פי ארבעה מכמות התעתיקים היוצרים חלבון.
מולקולות lncRNA רבות חופפות או ממוקמות בין אזורים המכילים מספר תעתיקים המקודדים לחלבונים או מולקולות ncRNA.
מורכבות זו של הגנום קידמה את ההבנה כי הגנום מאורגן בצורה מודולרית כך שאזור מסוים יכול ליצור בשני הגדילים שלו תעתיקים מקודדים ושאינם מקודדים.
מולקולות lncRNA מגייסות קומפלקס האחראי על שינוי מידת דחיסות הכרומטין.
כך למשל נזק לDNA יוצר סיגנל הגורם לביטוי מולקולות lncRNA באזור הקַדָם (פרומוטור) של הגן cyclin D1 הקשור במחזור התא.
מולקולות אלו פועלות יחד לוויסות הפעילות של RNA הקושר חלבון בשם FUS/TLS הפועל בדומה ל(TATA-Binding-Protein (TBP.
לאחר מכן TLS מעכב את פעילות האצטיל-טרנספראז של CREB המהווה פקטור שעתוק ובכך מוריד את ביטוי הגן Cyclin D1.
בעכברים קיים מעצם (אנהנסור) שמור אבולוציונית המכיל lncRNA בשם Evf2 שמגייס פקטור שעתוק בשם DLX2 לאותו אנהנסור כדי לגרום לביטויים של הגנים הסמוכים המקודדים לחלבונים, מנגנון הקיים באנהנסורים נוספים ביונקים.
בקרת פעילות RNA פולימראז II
מולקולות lncRNA עוברות אינטראקציה עם קומפלקס אתחול השעתוק TFIID לצורך השפעה על בחירת הפרומוטור.
בסמוך לגן DHFR קיימת מולקולת lncRNA היוצרת קומפלקס עם הפרומוטור שמונע את קישור TFIID.
מנגנון זה ככל הנראה נפוץ בבקרת פקומוטור כיוון שקיימים אלפי קומפלקסים דומים בכרומוזומים של איקריוטים.
מולקולות lncRNA שעוברות אינטראקציה עם אלמנטים בזאליים של RNA פולימראז II משועתקות לרוב על ידי RNA פולימראז III כך שמנגנון הבקרה שלהן לא תלוי בשעתוקן על ידי RNA פולימראז II.
אלמנט Alu המשועתק בתגובה לשוק חום יכול להיקשר לRNA פולימראז II כדי למנוע את יצירת קומפלקס אתחול השעתוק.
מאחר שלמולקולות lncRNA יכולת קשירה הספציפית לרצף, הן יכולות לבקר תהליכי עיבוד של mRNA כמו שחבור, עריכה, הובלה לציטופלזמה, תרגום ודגרדציה.
רוב הגנים ביונקים מבטאים תעתיק אנטי-סנס (תעתיק מהגדיל המשלים בדנ"א הדו גדילי) שייתכן ויוצר מולקולות ncRNA המבקרות את הדינמיקה וההתבגרות של הmRNA.
בנוסף, הקישור של מולקולת lncRNA יכול לגרום לפירוקה על ידי קומפלקס RISC בדומה למנגנון siRNA.
חשיבותן הרפואית של מולקולות lncRNA טמונה ביכולות הבקרה המגוונות שלהן, ובמיוחד בכל הקשור בבקרה על גנים ותהליכים הקשורים להתמיינות ולהתפתחות.
כך למשל ביטוי לא תקין שלהן עלול לגרום לשינוי הבקרה ולגרום לשינוי בביטוי גן קריטי.
בגן המקודד לחלבון p15 המהווה גן מדכא סרטן קיים תעתיק אנטיסנס (על הגדיל המשלים בDNA הדו גדילי) הגורם לשינוי דחיסות הכרומטין והמתילציה שלו ובכך מבקר את ביטויו של p15. בלוקמיה ביטוי תעתיק הlncRNA גורם לדיכוי ביטוי הגן p15, דבר שייתכן ותורם להתפתחות הגידול.
מחלת האלפא-תלסמיה המאופיינת בפגיעה בשרשרת החלבון גלובין α, נגרמת בשל פגיעה בביטוי הגן HBA2. הגן מושתק כיון שאזור CpG שלו עובר מתילציה הגורמת לדחיסתו כבר בתחילת ההתפתחות, עקב ביטוי מולקולת lncRNA הנמצאת בגדיל המשלים לגן HBA2 בתאי גזע עובריים.
SNP (Single Nucleotide Polymorphism) המהווה אתר בו קיים פולימורפיזם (שינוי בנוקלאוטיד יחיד בגנום בין פרטים) הנמצא ב־3'UTR של הגן ZFAT וכן בפרומוטור של התעתיק הנמצא בגדיל המשלים גורם לעלייה בביטוי ZFAT על ידי דיכוי ביטוי הגן מהגדיל המשלים, ומוביל בכך למחלה אוטואימונית thyroiditis.
ln (קיצור של link; מאנגלית: "קישור") היא תוכנית יוניקס סטנדרטית ליצירת קישורים לקבצים.
ישנם שני סוגי קישורים לקבצים, אשר שניהם ניתנים ליצירה בעזרת הפקודה ln:
למעשה, הפקודה משתמשת בקריאות המערכת link() ו-symlink() על מנת ליצור קישור חזק או סימבולי, בהתאמה.
על מנת ליצור קישור סימבולי יש להשתמש בדגל -s.
Lobe den Herrn, meine Seele (בעברית: הללי נפשי את ה'), רי"ב 143, היא קנטטה שהלחין יוהאן סבסטיאן באך לכבוד טקס תחילת שנה חדשה.
לא ידוע בוודאות אם הוא הלחין אותה ב-1708 בהיותו במילהאוזן או ב-1714, בהיותו בוויימאר.
1 בינואר הוא ראש השנה בלוח הגרגוריאני וכן יום חגיגת ברית המילה של ישו.
סדר הקריאה לאותו יום מורכב מפסוקים מתוך האיגרת אל הגלטים, מהפסוקים המתארים את מילתו וקריאת שמו של ישו מתוך הבשורה על-פי לוקאס.
יש המטילים ספק בכך שבאך הוא שהלחין את הקנטטה, בגלל סגנונה המוזיקלי היומרני בחלקים מסוימים ובגלל שילוב הכלים הייחודי בה.
הנחה אפשרית היא שבאך הלחין אותה והיא עברה תזמור ועיבוד לאחר מכן על ידי אדם לא ידוע.
הקנטטה קצרה יחסית לקנטטות אחרות והיא נועדה לביצוע על ידי שלושה סולנים, סופרן, טנור ובס ומקהלה בת ארבעה קולות.
הכלים המשתתפים הם שלוש קרנות טבעיות, טימפני, בסון, שני כינורות, ויולה ובאסו קונטינואו.
כורל לסופרן: Du Friedefürst, Herr Jesu Christ (אתה נסיך-השלום, אדון ישו כריסטוס)
אריה לטנור: Jesu, Retter deiner Herde (ישו, אתה המציל את עדרך)
מקהלה: Halleluja – Gedenk, Herr Jesu, an dein Amt (הללויה - חשוב עתה, אדון ישו, על לשכתך)
היצירה לא מבוצעת רבות, אך היא בוצעה והוקלטה על ידי מנצחים ידועים, בהם גוסטב ליאונהארדט (ב-1984), טון קופמן (ב-2001) וג'ון אליוט גרדינר (ב-2000).
Lobe den Herrn, meine Seele (בעברית: ברכי נפשי את ה'), רי"ב 69א, היא קנטטה שהלחין יוהאן סבסטיאן באך בהיותו בלייפציג.
ביצועה הראשון היה ביום ראשון ה-12 שלאחר חג השילוש הקדוש, ב-15 באוגוסט 1723.
הוא ביצע את הקנטטה שוב ב-31 באוגוסט 1727 ולאחר מכן ערך את המוזיקה ושינה את מרבית הטקסט כך שנוצרה קנטטה הממוספרת 69 שבוצעה ב-1748.
סדר הקריאה לאותו יום כולל פסוקים מהאיגרת השנייה אל הקורינתים העוסקים בחובת השירות של הרוח ושל הברית החדשה, ופסוקים מהבשורה על-פי מרקוס המספרים כיצד ריפא ישו את החרש.
זהות מחבר הלברית אינה ידועה.
היא קשורה לפסוקי הקריאה, אך מתמקדת בהכרה בטוב שאלוהים עושה.
החלק הראשון הוא פסוק מספר תהלים המהלל את אלוהים על הטוב שהוא גומל.
החלק האחרון לקוח ממזמור של סמואל רודיגסט (Samuel Rodigast).
הקנטטה נועדה לביצוע על ידי סולני סופרן, אלט, טנור ובס, בליווי מקהלה בת ארבעה קולות, שלוש חצוצרות, טימפני, שלושה אבובים, אבוב ציד, אבוב ד'אמורה, חלילית, בסון, שני כינורות, ויולה ובאסו קונטינואו.
התזמור עשיר יחסית לקנטטות אחרות של באך.
רצ'יטטיב לסופרן: Ach, daß ich tausend Zungen hätte (אה, לו היו לי אלף לשונות)
אריה לטנור: Meine Seele, auf, erzähle (נשמתי, קומי וספרי)
רצ'יטטיב לאלט: Gedenk ich nur zurück (אם עתה אשוב בזכרוני)
אריה לבס: Mein Erlöser und Erhalter (הגואל המקיים אותי)
היצירה הוקלטה במלואה רק 5 פעמים בהקלטות מסחריות.
בין המנצחים שביצעו את ההקלטות ניתן לציין את ניקולאוס הרנונקור (ב-1976), טון קופמן (ב-1997), מסאקי סוזוקי (ב-1999) וג'ון אליוט גרדינר (ב-2000).
Loca הוא שיר של הזמרת הקולומביאנית שאקירה מתוך אלבום האולפן התשיעי שלה, Sale el Sol.
השיר יצא לאור ב-10 בספטמבר 2010, כסינגל הראשון מן האלבום.
תחילה, שאקירה הוציאה את השיר במטרה לקדם בצורה הכי דרסטית שאפשר את האלבום.
במהירות השיר הפך לשיר המצליח ביותר מן האלבום, כאשר מכר כמויות רבות של עותקים ובנוסף נכנס למצעדים רבים ברחבי העולם ואף הגיע לרוב צמרות המצעדים במצעדי אמריקה הלטינית.
מבקרים רבים שיבחו את השיר, ובנוסף המעריצים של הזמרת זכו להופיע בווידאו קליפ לשיר, ובמהרה הפך לאחד מהווידאו קליפים האהובים ביותר של הזמרת.
לשיר יצאו שתי גרסאות, גרסה אחת באנגלית והשנייה גרסה בספרדית.
הגרסה באנגלית נחלה הצלחה בינונית כאשר הצליחה להיכנס למצעד הבילבורד הוט 100, ובשיאה הגיעה למקום ה-32. הגרסה הספרדית זכתה להצלחה עצומה, ובמהרה הפכה לאחת מהגרסאות בספרדית המצליחות ביותר של הזמרת כאשר גרסה זו כבשה ראשי מצעדי רבים, מכרה כמויות רבות של עותקים, וצברה צפיות רבות על הווידאו קליפ.
לשתי הגרסאות הועלו ווידאו קליפים לערוצה של הזמרת.
בגרסה הספרדית דילן מילס השתתף באופן משמעותי בכתיבה.
הווידאו קליפ לשיר יצא בשנת 2010, והוא יצא כקליפ הראשון מן האלבום.
במהרה הקליפ זכה לשבחים רבים ולביקורות טובות, כאשר בימיו הראשונים ביוטיוב צבר כמויות רבות של צפיות.
בקליפ ניתן לראות את שאקירה משתטה, כשם השיר - "משוגעת".
היא נוסעת באופנוע כאשר חבורת אופנוענים סביבה, ובנוסף, עושה דברים שטותיים בעיר.
בתחילת הקליפ ניתן לראות את מעריציה של הזמרת קוראים בשמה ומנסים לצלם אותה.
נכון לאוגוסט 2019, הקליפ צבר למעלה מ-515 מיליון צפיות והוא הווידאו קליפ העשירי הנצפה ביותר של הזמרת.
השיר הוא המצליח ביותר מתוך האלבום, ובשיאו הצליח להיכנס למצעדים רבים, ולכבוש צמרות מצעדים רבות.
מקוםתאריםמכירותאוסטריה (IFPI Austria)זהב15,000איטליה (FIMI)פלטינה 2×60,000ארגנטינה (CAPIF)זהב10,000בלגיה (BEA)זהב15,000ברזיל (Pro-Música Brasil)זהב50,000גרמניה (BVMI)זהב150,000דנמרק (IFPI Denmark)זהב15,000ונצואלה (APFV)פלטינה10,000מקסיקו (AMPROFON)פלטינה 3×180,000ספרד (PROMUSICAE)פלטינה 2×80,000צרפת (SNEP)N/A143,000קולומביה (ASINCOL)יהלום200,000שוודיה (GLF)זהב10,000שווייץ (IFPI Switzerland)פלטינה30,000סיכוםבכל העולם7,000,000
מדינהתאריך יציאהפורמטחברת תקליטיםמקוראוסטריה10 בספטמבר 2010הורדה דיגיטליתאפיקבלגיהדנמרקפינלנדאיטליההולנדנורווגיהפורטוגלספרדשוודיהשווייץארצות הבריתקנדה4 באוקטובר 2010ארצות הברית12 באוקטובר 2010איירפלייגרמניה5 בנובמבר 2010תקליטורצרפת1 בדצמבר 2010
Lo Que Más הוא שיר שהוקלט על ידי הזמרת הקולומביאנית שאקירה, מתוך אלבומה התשיעי, Sale el Sol.
השיר יצא לאור ב-19 באוקטובר 2010, בסמוך לצאתו של האלבום.
עם יציאתו נכנס השיר אל המקום ה-28 במצעד השירים הלטיניים הדיגיטליים של בילבורד, למרות שלא יצא כסינגל.
משאקירה נמסר כי באלבום Sale el Sol, בו נכלל השיר, יש שלושה כיוונים מוזיקליים; הראשון הוא הרומנטי, השני הוא רוק אנד רול, והשלישי והאחרון הוא לטיני וטרופי.
היא פירטה על הכיוון הרומנטי של האלבום ואמרה כי: "הכיוון הרומנטי זה כיוון שלא נכנסתי אליו בשלוש השנים האחרונות, אבל פתאום זה בא אלי ולא יכולתי לוותר על הכיוון הזה.
יש שירים שהם מאוד אינטנסיביים, מאוד רומנטיים." הדוגמאות שהביאה שאקירה לכיוון הרומנטי שבאלבום, כוללות בלדות כמו, "Antes de las Seis", והשיר הזה.
השיר נכתב על ידי שאקירה ואלברט מנדז, והופק על ידי שניהם גם כן.
בנוסף לכך, השניים כתבו והפיקו גם את "Mariposas", שנכלל באלבום כרצועה ה-7.
למרות שלא יצא כסינגל, הצליח השיר להיכנס אל מצעד השירים הדיגיטליים של בילבורד.
כמו כן, הצליח לצבור למעלה מ-13 מיליון השמעות בספוטיפיי.
"Lo Imprescindible" הוא שיר שהוקלט על ידי הזמרת הקולומביאנית שאקירה, מתוך אלבום האולפן השישי שלה, Fijación Oral, Vol.
1. השיר יצא כרצועה ה-10 מתוך האלבום.
בסמוך לצאתו של האלבום, הועלה השיר לספוטיפיי, לאפל מיוזיק, ולשאר רשתות הסטרימינג.
השיר נכתב על ידי שאקירה, והופק על ידי לסטר מנדז ועל ידה.
השיר הוא מעין בלדה, בה יש בית בשפה הגרמנית, ובו שאקירה אומרת לבן זוגה "בוא מותק בוא.
לעולם אל תשאיר אותי לבד".
מבקרי המוזיקה הפנו כלפי השיר ביקורות חיוביות בדומה לשאר שירי האלבום.
תחילה, את השיר הייתה שאקירה צריכה לשיר במופעים שנכללו בסיבוב ההופעות הרביעי שלה "Oral Fixation Tour", אך לבסוף הוחלט כי אותו לא תשיר.
Loco Contigo (בעברית: משוגע בשבילך) הוא סינגל, שהוקלט על ידי הדי ג'יי והמפיק המוזיקלי הצרפתי די ג'יי סנייק, הזמר הקולומביאני ג'יי באלווין והראפר האמריקאי טייגה.
השיר יצא לאור ב-14 ביוני 2019 כסינגל השישי מתוך אלבומו השני של די ג'יי סנייק, Carte Blanche, על ידי חברת התקליטים גפן רקורדס.
השיר נכתב על ידי די ג'יי סנייק, ג'יי באלווין וטייגה והופק על ידי די ג'יי סנייק.
הרמיקס הרשמי לשיר מציג אורחים חדשים כמו אוזונה, ניקי ג'אם ונאטי נטשה.
אזורתוארמכירותבלגיה (BEA)פלטינה40,000קנדה (Music Canada)פלטינה80,000צרפת (SNEP)יהלום333,333גרמניה (BVMI)זהב200,000איטליה (FIMI)x2 פלטינה100,000פורטוגל (AFP)פלטינה20,000ספרד (PROMUSICAE)x2 פלטינה80,000
אזור תאריך פורמט חברת תקליטים עולמי 14 ביוני 2019הורדה דיגיטלית • הזרמת מוזיקהאינטרסקופ • גפן • איי אנד אם ארצות הברית 10 בספטמבר 2019 רדיו שירים עכשוויים
Lo Malo (מוכר כ-Chico mal; בעברית: האיש הרע) הוא סינגל שהוקלט על ידי הזמרת-יוצרת הספרדייה איתנה, ביחד עם הזמרת-יוצרת הספרדייה אנה גרה.
השיר יצא לאור ב-6 באפריל 2018, על ידי חברת התקליטים יוניברסל מיוזיק גרופ ספרד, כסינגל שלא מתוך אלבום.
השיר הגיע למקום הראשון במצעד השירים של ספרד.
השיר במקור נקרא "Boy No Good" והוא נכתב בשפה האנגלית על ידי וילי סימס וג'ס מורגן ותורגם לשפה הספרדית על ידי המלחינה בריסה פניוי.
השיר יצא לאור ב-28 בינואר 2018, כאחד מהשירים שהתחרו על ייצוגה של ספרד באירוויזיון 2018. גרסת הסינגל הופצה ב-6 באפריל 2018.
בסמוך לצאתו, עלה הרמיקס של השיר לרשת הזרמת המדיה ספוטיפיי, תוך שהצליח לצבור שם למעלה מ-88 מיליון השמעות.
ב-4 בדצמבר 2017, אישר תאגיד השידור הספרדי Televisión Española כי במסגרת תוכנית הטלוויזיה "Operación Triunfo", ייבחר השיר אשר ייצג את ספרד באירוויזיון 2018. מאוחר יותר, ב-20 בדצמבר נחשף כי חמשת הזמרים האחרונים שיישארו בתוכנית, יופיעו ב-"Gala Eurovisión", שם הציבור בספרד יבחר בזוכה.
תשעת השירים שהתחרו נחשפו ב-23 בינואר 2018. "Lo Malo" הוצג לראשונה בתור "Chico Malo", אך שם השיר שונה יומיים לאחר מכן, בגלל זכויות יוצרים.
לבסוף, ה-"Gala Eurovisión" נערך ב-29 בינואר.
השיר הצליח להעפיל לגמר ה-"Gala Eurovisión", אך סיים במקום השלישי עם 26% קולות.
אף על פי שלא נבחר לייצג את ספרד באירוויזיון 2018, הצליח השיר להעפיל על "Tu Canción" במצעדים ובמכירות, תוך שכבש את פסגת מצעד השירים שבספרד במשך חמישה שבועות.
בעקבות כך, הפך (ביחד עם "Sin Pijama" של בקי ג'י ונאטי נטשה) לשיר היחיד שהצליח זאת באותה השנה.
בנוסף לכך, בסוף שנת 2018 הוכתר השיר ל"שיר השנה" של ספרד, תוך שדורג כשיר המצליח ביותר במדינה באותה השנה.
באפריל 2018, העניק איגוד תעשיית ההקלטות הספרדי את תואר הפלטינה המחומשת לשיר, על מכירות של למעלה מ-200,000 עותקים במדינה.
בעקבות כך, הפך השיר לאחד מ-15 השירים הנמכרים ביותר בכל הזמנים בספרד, תוך שהפך לשיתוף הפעולה הנשי הנמכר ביותר בכל הזמנים במדינה, כשהקודם לכך היה הלהיט "Beautiful Liar", של הזמרות-יוצרות ביונסה ושאקירה.
בשנת 2020, נשבר השיא היות שהלהיט "Tusa", של הזמרת-יוצרת הקולומביאנית קרול ג'י והראפרית האמריקאית ניקי מינאז', נמכר בלמעלה מ-240,000 עותקים במדינה.
בפנמה זכה השיר להצלחה גם כן, כאשר הגיע אל המקום השישי במצעד שירי הפופ של המדינה.
ב-22 במאי 2020, העניק איגוד תעשיית ההקלטות האמריקאי לשיר את תואר הזהב הלטיני, על מכירות של למעלה מ-30,000 עותקים במדינה, דבר שהופך אותו לשירה השני הנמכר ביותר של איתנה במדינה, אחרי השיר "Teléfono".
כמו כן, הפך השיר לשירה הנמכר ביותר של אנה גרה במדינה והיה ליחיד שלה שקיבל תואר כלשהו.
ב-22 בפברואר 2018, פורסם ב-RTVE הטריילר של הווידאו קליפ של השיר, תוך שפורסמו קטעי מאחורי הקלעים.
באותו היום, גם ב- פורסמו הצצות מהקליפ.
לבסוף, ב-6 באפריל 2018, עלה לערוץ היוטיוב של איתנה ואנה גרה הקליפ הרשמי של השיר.
את הקליפ ביים גאס קרבולו.
הקונספט של הקליפ הוא בדומה למשמעות שלו: אונס, הטרדות מיניות וכדומה והכל קורה במהלך מסיבה.
כמו כן, הקליפ מחולק לכמה חלקים: הראשון בו ניתן לראותה את איתנה לבדה, כשהיא על רחבת הריקודים מתחת לשמיכה; השני בו ניתן לראות את אנה גרה בלבוש מפואר, כשהיא לבדה בחדר סגור; והשלישי בו ניתן לראות את המסיבה עצמה מתחילה.
סביב שלושת החלקים הללו מתבסס הקונספט של הקליפ, תוך שיש מתן דגש על ההפרדה בין איתנה לגרה.
כלומר, כל אחת נמצאת בכוונה בחדר אחר.
בהתחלה, ניתן לראות את אנה גרה נכנסת למסיבה, כשחמישה גברים מביטים בה, תוך שהיא מתחילה לשיר את השיר.
בהמשך, מתחלפת הסצנה לזו בה ניתן לראות את גרה כשהיא בחדר הסגור ומיד לאחר מכן, מצטרפת איתנה לשירה, תוך שניתן לראותה, כשהיא שרועה על רחבת הריקודים לבדה, מכוסה בשמיכה.
מיד לאחר המאורעות שהוצגו, מתחילה המסיבה עצמה.
במסיבה ניתן לראות את כולם כשהם שותים, מבלים ורוקדים לצלילי השיר, תוך שאיתנה וגרה רוקדות יחדיו.
לאורכו של הקליפ, ניתן לראות את איתנה קמה מרחבת הריקודים, על מנת לשבור דברים ולנפץ זכוכיות שונות, תוך שגרה מאבדת את עשתונותיה בחדר הסגור והיא מתחילה להתנהג בפראות גם כן.
מיד לאחר מכן, דופקת גרה על קירות החדר הסגור והם נפתחים לרווחה, תוך שאיתנה קמה מרחבת הריקודים, הולכת לעברה והשתיים מתאחדות.
בהמשך, ישנה סצנה בה ניתן לראות את שתיהן רוקדות ביחד עם כמה רקדניות ליווי ממין נקבה בלבד וכך הקליפ מסתיים.
הרמיקס הרשמי של השיר יצא לאור ב-24 באוגוסט 2018, בהשתתפותן של הזמרות-יוצרות טיני וגרייסי.
בסמוך לצאתו, עלה הרמיקס של השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות.
מקוםתאריםמכירותאקוודור (IFPI Ecuador)זהב3,000ארצות הברית (RIAA)זהב (לטיני)30,000ספרד (PROMUSICAE)פלטינה 5×250,000 מכירות + הזרמת מדיה בלבד
אזורתאריך יציאהפורמטגרסהחברת תקליטיםמקורעולם28 בינואר 2018הורדה דיגיטליתרגילהיוניברסל ספרדספרד6 באפריל 2018תקליטורהוצאה מחודשתעולם24 באוגוסט 2018הורדה דיגיטליתרמיקס
"Lo Siento Mucho" (בעברית: "אני מצטערת מאוד") הוא סינגל שהוקלט על ידי הזמרת-יוצרת המקסיקנית טליה, בשיתוף עם הצמד הלטיני ריו רומא.
השיר יצא לאור ב-24 בפברואר 2020, על ידי חברת התקליטים סוני מיוזיק לטין, כסינגל מתוך האלבום .
עם יציאתו נכנס השיר אל המקום התשיעי במצעד שירי הפופ שבמקסיקו.
השיר נכתב על ידי חוסה לואיס רומא.
השיר הוא מעין בלדה בסגנון הפופ הלטיני, בו טליה וריו רומא שרים על כך שהם מצטערים על דברים שעשו.
בכתבה שפורסמה באתר המוזיקה Intolerancia דובר על השיר, תוך שדובר על שירה של טליה "Tímida", שיצא ביחד עם פבלו ויטאר.
הווידאו קליפ הרשמי של השיר פורסם ב-28 בפברואר 2020, כמה ימים לאחר צאתו כסינגל.
לאורכו של הקליפ, ניתן לראות את טליה, כשהיא יושבת על מיטה בחדר מסוים, תוך שמסביבה מפוזרים פרחים רבים.
כמו כן, היא לובשת בגד גוף מכוסה בנצנצים.
מדינהתאריך יציאהפורמטחברת תקליטיםמקורעולם24 בפברואר 2020הזרמת מוזיקה • הורדה דיגיטליתסוני מיוזיק לטין
LoRa (ראשי תיבות של "Long Range", באנגלית: "טווח ארוך") הוא פרוטוקול תקשורת לרשת אזורית בהספק נמוך (LPWAN).
הוא מבוסס על טכניקות אפנון מסוג Spread Spectrum.
הפרוטוקול פותח על ידי חברת סיקלאו (Cycleo) מגרנובל שבצרפת ונרכש על ידי חברת סמטק (Semtech), המייסדת של איגוד ה-LoRa.
LoRa מבצעת תקשורת אלחוטית בתחומי תדר שלא דרושים רישוי כגון:
LoRa מאפשר תקשורת לטווח של כ-10 ק"מ (בשטחים פתוחים יחסית) תוך צריכת חשמל נמוכה.
הפרוטוקול מתקנן את השכבה הפיזית, ואילו טכנולוגיות ופרוטוקולים אחרים כגון LoRaWAN מתקננים שכבות גבוהות יותר.
קצב הנתונים שהפרוטוקול מאפשר הוא בין 0.3 קס"ש (קילו־סיביות לשנייה) ל-27 קס"ש.
בינואר 2018 הוכרזו ערכות שבבים חדשות של LoRa, עם צריכת חשמל מופחתת, יכולות תקשורת משופרות, ורכיבים אלקטרוניים שעברו מזעור נוסף, בהשוואה לדור השבבים הקודם.
רכיבי LoRa מכילים אפשרות לאיתור מיקומים באמצעות טרילטרציה (trilateration – תילות צלעות; אין לבלבל עם טריאנגולציה) מבוססת אותות זמן מ-Gateway.
פרוטוקולי LoRa ו-LoRaWAN מאפשרים תקשורת לטווחים ארוכים יחסית, ומשמשים בעיקר לאינטרנט של הדברים.
מאריכי טווח של LoRaWAN נקראים LoRaX.
Lo Mejor de...Selena (בעברית: "המיטב של...סלינה") הוא אלבום אוסף כפול של הזמרת סלינה, אשר יצא לאור ב-31 במרץ 2015 בהוצאת קפיטול לטין ויוניברסל מיוזיק לטין אנטרטיינמנט.
הוא יצא לאור לאור הצלחת אלבום הרמיקס שלה Enamorada de Ti ב-2012.
האלבום כולל שני תקליטורים אשר הדיסק הראשון מכיל אוסף של שירים של הזמרת בספרדית ואילו הדיסק השני מכיל אוסף של שירים של הזמרת באנגלית.
האלבום הגיע למקום השני במצעד האלבומים הלטיני של בילבורד ושנה לאחר שחרורו הוא גם הגיע למקום הראשון במצעד אלבומי הפופ הלטיני של בילבורד ונהיה לאלבום הראשון שלה לעשות זאת מזה 4 שנים.
האלבום הגיע למקום ה-102 במצעד האלבומים האמריקאי ובכך הפך לאלבום שלה שהגיע למיקום הגבוה ביותר במצעד מאז 1999.
בעקבות יציאת האלבום הזמרת זכתה בפרס האמנית הלטינית המצליחה ביותר במצעד האלבומים הלטיני לאותה שנה בטקס פרסי הבילבורד הלטיני.
האלבום הגיע למעמד פלטינה לטינית כפולה בארצות הברית על מכירות של חצי מיליון עותקים.
שם המצעד (2015)מיקום שיאמצעד האלבומים המקסיקני (AMPROFON)44מצעד האלבומים הספרדיים של מקסיקו (AMPROFON)18בילבורד 200 האמריקאי102מצעד האלבומים הלטיני של בילבורד2מצעד האלבומים המקסיקניים האזוריים של בילבורד2שם המצעד (2016)מיקום שיאמצעד אלבומי הפופ הלטיני של בילבורד1
שם המצעד (2015)מיקום שיאמצעד האלבומים הלטינים של בילבורד14מצעד אלבומי הפופ הלטינים של בילבורד8שם המצעד (2016)מיקום שיאמצעד אלבומי הפופ הלטיניים של בילבורד8מצעד אלבומי הפופ הלטיני של בילבורד5
"Lo Vas a Olvidar" (בעברית: "אתה תשכח את זה"; באנגלית: "You Will Forget It") הוא סינגל שהוקלט על ידי הזמרת-יוצרת האמריקאית בילי אייליש והזמרת-יוצרת הספרדייה רוסליה.
השיר יצא לאור ב-21 בינואר 2021, על ידי חברות התקליטים דארק-רום ואינטרסקופ, כסינגל מתוך הפסקול, .
נאמר עליו כי זהו "אחד משיתופי הפעולה המצופים ביותר בזמן האחרון", על ידי מגזינים ופורטלי מוזיקה.
כמו כן, הוא הופק על ידי פיניאס או'קונל, רוסליה, בילי אייליש ואל גואינצ'ו.
ב-26 בפברואר 2019, התראיינה אייליש לרדיו BBC 1 ובו סיפרה כי היא ורוסליה נפגשו באולפן הקלטות בו הן יצרו שיר יחד.
אייליש דיברה גם על איך זה לעבוד עם רוסליה, והזכירה כי בתור "הילדה הכי נחמדה" (רוסליה), היא מאוד התאימה למה שהיא רצתה.
היא סיפרה: "זה היה נהדר, היא בעצם יודעת מה היא רוצה.
בגלל זה זה היה מרענן כי הייתי כמו, "וואו, את האדם היחיד האחר שפגשתי שהוא כזה".
ב-10 במרץ, לאחר שאייליש הופיעה בהופעה בפלאו סן ז'ורדי ברצלונה, רוסליה העלתה תמונה שלהן יחד ברשתות החברתיות והצהירה, "לא יכולה לחכות לסיים את השיר שלנו.
השיתוף איתך באולפן או לראות אותך בהופעה חיה כמו אתמול מעניקים לי השראה מאוד".
מאוחר יותר, חשפה אייליש באותו החודש בפני מגזין בילבורד כי השיר הוא חצי בספרדית וחצי באנגלית; לשניהם סיפרה שהוא "יפה" לדעתה וכי "אנחנו מאוהבות בזה".
עקב יציאתה של רוסליה לסיבוב ההופעות שלה "El Mal Querer Tour", שהחל במרץ עד דצמבר 2019 ואייליש שתכוננה לצאת לסיבוב ההופעות שלה "When We All Fall Asleep Tour" שהחל באפריל עד נובמבר 2019, השאירו את השיר לא גמור בגלל אי זמינות בזמנים.
אף על פי כן, באפריל 2020, אמרה רוסליה למפיק המוזיקלי זיין לואו כי בזמן שהייתה בהסגר בעקבות מגפת הקורונה, היא עבדה על הרצועה למעלה משבועיים רצופים.
עד אז הושלמו העיבודים, עיצוב ההפקה ושירתה של רוסליה, כך שרק היה צריך להשלים את ההקלטות של אייליש.
בינואר 2021, לאחר שנראה כי שיתוף הפעולה נגנז, המפיק המוזיקלי פיניאס או'קונל רמז דרך עמוד האינסטגרם של מגזין הבילבורד כי שיתוף הפעולה לא נגנז וכי הוא ייצא לאור בתחילת שנת 2021, תוך שרמז על ינואר כתאריך אפשרי.
ב-10 בינואר, או'קונל העניק רמיזה נוספת לשיר באמצעות האינסטגרם.
ב-19 בינואר, הכריזו אייליש ורוסליה רשמית על צאת השיר ברשתות החברתיות, תוך שהן חשפו את שמו, "Lo Vas a Olvidar".
בהמשך, פורסמה הצצה לווידאו קליפ וגם לפרק המיוחד השני של "אופוריה", בכיכובה של הדוגמנית האנטר שפר, אשר מופיעה על עטיפת הסינגל.
השיר הושמע במהלך הפרק על מנת לעזור בקידום שלו.
במהלך ראיון עם זיין לואו, הצהירה אייליש כי יצירת השיר הזה "היא ההקדמה הארוכה ביותר בעולם".
מקום ההקלטות המשותף הראשון לשיר היה בלוס אנג'לס בינואר 2019, שם נכתב והוקלט רוב השיר.
במהלך ההקלטה "רוסליה פתחה את הערוץ של אייליש מה שלא עשתה לפני כן".
במהלך המפגש, הן דנו האם השיר צריך להיות בספרדית או בשפה האנגלית, תוך שאייליש התעקשה לשיר בשפות רומאניות.
מאוחר יותר, אייליש הרגישה שקולה בספרדית "גורם לה להישמע טוב יותר".
מכיוון שאייליש לא שולטת בשפה זו, רוסליה נאלצה לאמן את אייליש ולתרגם לה את מילות השיר.
לאחר מכן התקיים מפגש הקלטות שני בארצות הברית, ביולי.
המפיק פיניאס או'קונל, אמר לעיתונות כי השיר עבר הרבה שלבים, דבר די נדיר שכן, הוא ואחותו בדרך כלל שומרים על הרושם הראשוני כצליל הסופי.
על פי הדיווחים, החלק של רוסליה והעיבודים לשיר הסתיימו בערך באפריל 2020. אף על פי שהשיר היה אמור לצאת במהלך הקיץ בשנת 2020, ההפקה שודרגה באותה התקופה, ואת הבתים האחרונים הוסיפה אייליש בעזרת מעט עזרה מאו'קונל ובני משפחתה.
השיר הוא בלדת-מזמור המשלבת בתוכה את סגנון הארט פופ.
סטפני וונג מ-Nylon הצהירה כי "השיר נשמע כולו כא-קפלה", תוך שדיברה על השילוב בין קולה של אייליש לקולה של רוסליה ועל שילוב שתי השפות יחדיו.
פטריק הושקן מ-MTV אמר כי השיר "מעט חלומי ובו יש שינויים קלים במצב הרוח ובאווירה, תוך שהרגעים הקוליים של השתיים באות בו לידי ביטוי".
השיר זכה לביקורות חיוביות מצד המבקרים.
כריס דוויל מ-Stereogum תיאר את השיר כ-"מבשר רעות" ו"מינימלי".
מרקוס ג'ונס מאנטרטיינמנט ויקלי ראה את השיר כ-"רודף".
קרולין טוורסקי מ-Seventeen שיבחה את השיר כ"יפה".
הווידאו קליפ הנלווה שצולם לשיר בוים על ידי נביל אלדרקין, והועלה לערוץ היוטיוב של אייליש בשידור חי ב-21 בינואר 2021, בסמוך לצאתו של הסינגל עצמו.
הקליפ מציג את אייליש ורוסליה לבד בחדר חשוך.
אותו החדר מואר רק על ידי זרקור, תוך שהאווירה בו תוארה כ"אפלולית, אפלה וחשוכה".
שאקאל מהג'ורי מ-Entertainment Tonight Canada, תיאר את הקליפ כ"משכר" ו-"כמו טראנס".
צוות המגזין פיפל ראה בקליפ "חלומי".
ג'ם אסוואד ממגזין וראייטי כינה את הקליפ "מודי" ו-"אטמוספירי".
ג'ורדן דארוויל מ-The Fader אמר כי הקליפ היה "אינטנסיבי מאוד, אך זוהר".
ג'ו פרייס מ-Complex, תיאר את הוויזואלי כ"מדהים", ואמר שהוא "משתלב היטב עם השיר".
מדינהתאריך יציאהפורמטחברת תקליטיםמקורעולם21 בינואר 2021הזרמת מוזיקה • הורדה דיגיטליתדארק-רום • אינטרסקופאמריקה לטינית24 בינואר 2021רדיו להיטים עכשוויים
"Loco Loco" (בעברית: "לוקו לוקו") הוא שיר של הלהקה הסרבית "הוריקן".
השיר יצג את סרביה באירוויזיון 2021.
ב-1 במרץ 2020 ניצחו הוריקן בקדם הסרבי לאירוויזיון 2020 עם השיר "Hasta la Vista".
ב-18 במרץ 2020, איגוד השידור האירופי הכריז כי אירוויזיון 2020 יבוטל עקב מגפת הקורונה.
ב-17 בדצמבר 2020, רשות השידור הסרבית הודיעה כי הוריקן ייצגו את סרביה באירוויזיון 2021. ב-22 בפברואר 2021, נחשפה כותרת השיר, "Loco Loco".
ב-20 במאי 2021, הן ביצעו את השיר בחצי הגמר השני של התחרות, והגיעו למקום השמיני עם 124 נקודות.
ב-22 במאי, בגמר התחרות, הגיעה הלהקה למקום ה-15 עם 102 נקודות.
Lockdown הוא סינגל של המוזיקאי האמריקאי אנדרסון פאאק, שיצא לאור ב-19 ביוני 2020, על ידי חברות התקליטים 12 טון מיוזיק ואפטרמת' אנטרטיינמנט.
השיר נכתב על ידי פאאק עצמו, יחד עם ג'ייסון פאונדס, ג'ף גיטלמן, ג'וני מקנייז, קניה ריי ג'ונסון ו-ויקי פיירווייל ניואן, והופק על ידי פאאק ו-J.LBS.
בטקס פרסי גראמי ה-63, הועמד האלבום לשתי קטגוריות: "ביצוע הראפ המלודי הטוב ביותר" ו"הווידאו קליפ הטוב ביותר", תוך שזכה בראשונה.
בנוסף, היה מועמד גם לקטגוריית "הקליפ הטוב ביותר בעל מסר חברתי" בטקס פרסי הווידאו קליפים של MTV לשנת 2020 ו"קליפ למטרה טובה" בטקס פרסי המוזיקה של MTV אירופה 2020. הרמיקס הרשמי של השיר יצא לאור ב-7 באוגוסט 2020 ומשתתפים בו J.I.D, ג'יי רוק ונוניים.
לדברי מגזין Stereogum, השיר הוא "אותו סוג של ראפ-נשמה מחליק ומרומז שאנדרסון פאאק בנה עליו את שמו".
מבחינה לירית, השיר הוא שיר מחאה העוסק באלימות משטרתית.
הווידאו קליפ של השיר פורסם בערוץ היוטיוב של אנדרסון פאאק בסמוך לצאתו של הסינגל.
הקליפ בוים על ידי דייב מאיירס.
בקליפ נראים פאאק וחבריו מתאוששים לאחר עימות עם שוטרית.
בקליפ מתארחים מוזיקאים שונים, בהם סיד, סומיניק פייק, סיר, אנדרה דיי, דאמבפאונדד וג'יי רוק, שהשתתף ברמיקס של השיר.
בסוף הקליפ נראית גרפיקה המפרטת שמות של קורבנות שונים של שוטרים, בהם ג'ורג' פלויד ובריאונה טיילור.
ב-28 ביוני 2020 ביצע פאאק את השיר בהופעה חיה בטקס פרסי ה-BET.
שנהפרסקטגוריהתוצאהמקור2020פרסי הווידאו קליפים של MTVהקליפ הטוב ביותר בעל מסר חברתיפרסי המוזיקה של MTV אירופהקליפ למטרה טובה2021טקס פרסי גראמיביצוע הראפ המלודי הטוב ביותרהווידאו קליפ הטוב ביותר
Locomotive Breath (בעברית: נשימת קטר) הוא שיר של להקת הרוק המתקדם הבריטית ג'ת'רו טאל, שהופיע לראשונה באלבום פורץ הדרך שלה, Aqualung מ-1971. לאחר מכן יצא השיר כסינגל וזכה להצלחה מרובה.
השיר עוסק בתהליך העיור וגידול האוכלוסייה, כאשר "נשימת הקטר" מתארת את קצב התקדמות הרכבת, כמטאפורה לחברה המודרנית.
מבחינה לירית, "Locomotive Breath" נכתב מתוך מחשבות ודאגות שהעלה איאן אנדרסון, סולן ג'ת'רו טאל וכותב השירים העיקרי, בנוגע להתפוצצות אוכלוסין.
בראיון עמו הסביר מה עמד מאחורי הרעיון לשיר:
השיר חוזר באופן מובהק על מוטיב חוזר של רכבת, המופיעה בשירים רבים של אנדרסון.
בהקשר זה סיפר בעבר כי "שירי רכבת נמצאים איתנו מאז שראשית הבלוז, ואני כתבתי את חלקי ההוגן בזה.
אני נמשך אל הנושא כל הזמן, כי התחבורה הציבורית היא חלק חשוב מחיי.
אני לא נוהג, ומסתמך על אוטובוסים, רכבות וכדומה".